[image: ]

KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _Hlk161391446]DĖL PRITARIMO ATLIEKŲ PRIĖMIMO IR APDOROJIMO MECHANINIO BIOLOGINIO APDOROJIMO IR MECHANINIO ATLIEKŲ RŪŠIAVIMO ĮRENGINIUOSE, KAUNO REGIONINIUOSE SĄVARTYNUOSE, ŽALIŲJŲ ATLIEKŲ KOMPOSTAVIMO AIKŠTELĖSE, DIDELIŲ GABARITŲ IR KITŲ ATLIEKŲ SURINKIMO AIKŠTELĖSE MOKESČIUI 

[bookmark: _GoBack]2024 m. kovo 29 d. Nr. TS-28
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 31 punktu, 15 straipsnio 2 dalies 29 punktu ir atsižvelgdama į VšĮ Kauno regiono atliekų tvarkymo centro 2024 m. vasario 26 d. Visuotinio dalininkų susirinkimo sprendimą Nr. D24-1-1 „Dėl atliekų priėmimo ir apdorojimo mechaninio biologinio apdorojimo ir mechaninio atliekų rūšiavimo įrenginiuose, Kauno regioniniuose sąvartynuose, žaliųjų atliekų kompostavimo aikštelėse, didelių gabaritų ir kitų atliekų surinkimo aikštelėse mokesčio tvirtinimo“, Kėdainių rajono savivaldybės taryba n u s p r e n d ž i a:
1. Pritarti atliekų priėmimo ir apdorojimo mechaninio biologinio apdorojimo ir mechaninio atliekų rūšiavimo įrenginiuose, Kauno regioniniuose sąvartynuose, didelių gabaritų ir kitų atliekų surinkimo aikštelėse mokesčiui:
1.1. už mišrių komunalinių atliekų priėmimą ir apdorojimą nustatomas atliekų tvarkymo mokestis – 106,64 Eur (be PVM) už 1 toną. 
1.2. už kitų atliekų, neturinčių asbesto, priėmimą ir apdorojimą (fiziniams ir juridiniams asmenims) – 109,00 Eur (be PVM) už 1 toną
1.3. už kitų atliekų, turinčių asbesto, priėmimą ir apdorojimą (fiziniams ir juridiniams asmenims) – 119,00 Eur (be PVM) už 1 toną.
2. Pritarti žaliųjų atliekų priėmimo ir apdorojimo Kauno regiono žaliųjų atliekų kompostavimo aikštelėse  mokesčiui:
2.1. už žaliųjų atliekų priėmimą ir apdorojimą fiziniams asmenims (iki 0,5 t kelmų per kalendorinius metus), daugiabučių namų ir sodininkų bendrijoms bei VšĮ Kauno regiono atliekų tvarkymo centro savivaldybių administracijoms arba jų įgaliotiems asmenims – nemokamai. Fiziniams asmenims, viršijus šiame punkte numatytą kiekį per kalendorinius metus už žaliųjų atliekų priėmimą ir apdorojimą, – 47,48 Eur (be PVM) už 1 toną.
2.2. už žaliųjų atliekų priėmimą ir apdorojimą visiems kitiems juridiniams asmenims, nei nurodyta 2.1 papunktyje, − 47,48 Eur (be PVM) už 1 toną.
3. Pripažinti netekusiu galios Kėdainių rajono savivaldybės tarybos 2020 m. vasario 28 d. sprendimą Nr. TS-6 „Dėl pritarimo atliekų priėmimo ir apdorojimo Kauno regioniniuose sąvartynuose, mechaninio biologinio apdorojimo ir mechaninio atliekų rūšiavimo įrenginiuose, žaliųjų atliekų kompostavimo aikštelėse, didelių gabaritų ir kitų atliekų surinkimo aikštelėse mokesčiui“ su visais  pakeitimais ir papildymais. 
4. Šis sprendimas įsigalioja nuo 2024 m. balandžio 1 d.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras				                     Valentinas Tamulis

